CELEX: 32013D0503
Language: sl
Date: 2013-10-11 00:00:00
Title: 2013/503/EU: Izvedbeni sklep Komisije z dne 11. oktobra 2013 o priznanju delov Unije kot prostih varooze čebel in o določitvi dodatnih jamstev, ki so potrebna za trgovanje znotraj Unije in uvoz za zaščito njihovega statusa brez varooze (notificirano pod dokumentarno številko C(2013) 6599)  Besedilo velja za EGP

15.10.2013   
            
            
               SL
            
            
               Uradni list Evropske unije
            
            
               L 273/38
            
         IZVEDBENI SKLEP KOMISIJE
   z dne 11. oktobra 2013
   o priznanju delov Unije kot prostih varooze čebel in o določitvi dodatnih jamstev, ki so potrebna za trgovanje znotraj Unije in uvoz za zaščito njihovega statusa brez varooze
   (notificirano pod dokumentarno številko C(2013) 6599)
   (Besedilo velja za EGP)
   (2013/503/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), in zlasti člena 15(2) Direktive,
   ob upoštevanju naslednjega:
   
               (1)
            
            
               Direktiva 92/65/EGS določa zahteve v zvezi z zdravstvenim varstvom živali za trgovino in uvoz živali, semena, jajčnih celic in zarodkov v Evropsko unijo, za katere ne veljajo zahteve v zvezi z zdravstvenim varstvom živali, določene v posebnih aktih Unije iz Priloge F k Direktivi.
            
         
               (2)
            
            
               Varooza čebel je navedena na seznamu v Prilogi B k Direktivi 92/65/EGS. Povzročajo jo ektoparazitske pršice iz rodu Varroa in razširjena je po vsem svetu.
            
         
               (3)
            
            
               Člen 15 Direktive 92/65/EGS določa, da kadar država članica meni, da na njenem ozemlju ali delu njenega ozemlja ni ene od bolezni s seznama v Prilogi B k Direktivi, Komisiji predloži ustrezno dokumentacijo, na podlagi katere se sprejme sklep.
            
         
               (4)
            
            
               Varooza se širi s premikanjem čebelje zalege in neposrednim stikom z okuženimi odraslimi čebelami. Stik je mogoč le na območju, na katerem se lahko premika čebela. Zaradi tega se lahko samo ozemlja, kjer je mogoče nadzorovati premikanje panjev in zalege ter ki so geografsko dovolj izolirana za preprečitev seljenja čebel od zunaj, priznajo kot prosta bolezni. Poleg tega morajo pristojni organi s podrobnimi rezultati nadzora dokazati, da je regija resnično prosta varooze in da je za ohranitev statusa vnos živih čebel in zalege strogo nadzorovan.
            
         
               (5)
            
            
               Finska je Komisijo zaprosila za priznanje Ålandskih otokov kot dela njenega ozemlja, prostega varooze. Člen 355(4) Pogodbe o delovanju Evropske unije določa, da se določbe Pogodb uporabljajo za Ålandske otoke v skladu z določbami iz Protokola št. 2 k Aktu o pogojih pristopa Republike Avstrije, Republike Finske in Kraljevine Švedske.
            
         
               (6)
            
            
               Ålandski otoki so skupina otokov med Botnijskim zalivom in Baltskim morjem, zato so geografsko dovolj ločeni od območij, potencialno okuženih z varoozo.
            
         
               (7)
            
            
               Varoozo je na Ålandskih otokih obvezno treba prijaviti in s Finske je prepovedano vnašati pokrito zalego in izvaljene, odrasle medonosne čebele na Ålandske otoke. Finska že več let opazuje čebeljo populacijo na otoku. Na podlagi navedenega nadzora Finska lahko zdaj potrdi odsotnost navedene bolezni na Ålandskih otokih. Posledično se lahko navedeni del finskega ozemlja šteje za prostega navedene bolezni.
            
         
               (8)
            
            
               Zato bi bilo treba določiti dodatna jamstva, ki se zahtevajo za trgovanje, ob upoštevanju ukrepov, ki jih je Finska že sprejela v svoji nacionalni zakonodaji.
            
         
               (9)
            
            
               Da bi določili predpogoje za vzorce veterinarskih spričeval za premikanje živih čebel znotraj Unije med ozemlji Unije, ki so prosta Varroe, bi bilo treba določiti dodatno certificiranje v okviru veterinarskega spričevala iz dela 2 Priloge E k Direktivi 92/65/EGS. Poleg tega bi morale biti lokalne veterinarske enote območij, prostih varooze, označene z oznako Traces v skladu z Odločbo Komisije 2009/821/ES (2).
            
         
               (10)
            
            
               Vnos živih čebel v Unijo je dovoljen le pod pogoji iz Uredbe Komisije (EU) št. 206/2010 (3). Da bi zaščitili status ozemelj, ki so priznana kot prosta varooze, je poleg zahtev iz navedene uredbe primerno prepovedati vnos pošiljk čebeljih matic in njihovih spremljevalk v Unijo, kadar je navedeni končni namembni kraj ozemlje, prosto varooze.
            
         
               (11)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Države članice ali njihova ozemlja iz tretjega stolpca preglednice iz Priloge se priznajo kot prosti varooze.
   Člen 2
   1.   Države članice iz Priloge zagotovijo, da so na ozemljih, navedenih v tretjem stolpcu preglednice iz Priloge, izpolnjeni naslednji pogoji:
   
               (a)
            
            
               varoozo je treba obvezno prijaviti v skladu z nacionalno zakonodajo;
            
         
               (b)
            
            
               izvaja se redni nadzor za potrditev odsotnosti ektoparazitskih pršic iz rodu Varroa.
            
         2.   Države članice iz Priloge Komisiji vsako leto do 31. maja poročajo o rezultatih nadzora iz odstavka 1(b).
   3.   Države članice iz Priloge Komisijo in druge države članice nemudoma obvestijo o odkritju ektoparazitskih pršic rodu Varroa na ozemljih iz tretjega stolpca preglednice iz Priloge.
   Člen 3
   1.   Vnos pošiljk blaga iz petega stolpca preglednice iz Priloge na ozemlja iz tretjega stolpca navedene preglednice je prepovedan.
   2.   Z odstopanjem od odstavka 1 se vnos blaga iz petega stolpca preglednice iz Priloge na ozemlja iz tretjega stolpca navedene preglednice dovoli, če so izpolnjeni naslednji pogoji:
   
               (a)
            
            
               blago izvira iz druge države članice ali njenega ozemlja, ki sta priznana kot prosta varooze v skladu s členom 15(2) Direktive 92/65/EGS;
            
         
               (b)
            
            
               pošiljke spremlja zdravstveno spričevalo, sestavljeno v skladu z zdravstvenim spričevalom iz dela 2 Priloge E k Direktivi 92/65/EGS, pri čemer se v delu II.2 doda naslednja informacija:
               „Blago iz petega stolpca preglednice iz Priloge k Izvedbenemu sklepu Komisije 2013/503/EU, ki izvira iz držav članic ali njihovih delov, priznanih kot prostih varooze v skladu s členom 15(2) Direktive 92/65/EGS in v katerih v zadnjih 30 dneh ni bil prijavljen noben primer varooze.“;
            
         
               (c)
            
            
               uvedeni so bili vsi varnostni ukrepi, da bi se med prevozom preprečila okužba pošiljk z varoozo.
            
         Člen 4
   1.   Države članice ne dovolijo vnosa pošiljk čebel iz člena 7(3)(a) Uredbe (ES) št. 206/2010 v Unijo, katerih končni namembni kraj, naveden v rubrikah I.9, I.10 ali I.12 veterinarskega spričevala, ki spremlja pošiljke, je ozemlje iz tretjega stolpca preglednice iz Priloge.
   2.   Z odstopanjem od odstavka 1 in v skladu z zahtevami v zvezi z zdravstvenim varstvom za uvoz iz Uredbe (EU) št. 206/2010 lahko države članice dovolijo vnos pošiljk iz odstavka 1 v Unijo, če se njihov končni namembni kraj zamenja za ozemlje, ki ni navedeno v tretjem stolpcu preglednice iz Priloge.
   Člen 5
   Ta sklep je naslovljen na države članice.
   
      V Bruslju, 11. oktobra 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 268, 14.9.1992, str. 54.
   
      (2)  Odločba Komisije 2009/821/ES z dne 28. septembra 2009 o sestavi seznama odobrenih mejnih kontrolnih točk, določitvi nekaterih pravil za kontrolne preglede, ki jih izvajajo veterinarski strokovnjaki Komisije, in določitvi veterinarskih enot v Traces (UL L 296, 12.11.2009, str. 1).
   
      (3)  Uredba Komisije (EU) št. 206/2010 z dne 12. marca 2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval (UL L 73, 20.3.2010, str. 1).
   
      PRILOGA
      
         Države članice ali njihova ozemlja, ki so priznani kot prosti varooze
      
      
                  1
               
               
                  2
               
               
                  3
               
               
                  4
               
               
                  5
               
            
                  Oznaka ISO
               
               
                  Država članica
               
               
                  Ozemlje, priznano kot prosto varooze
               
               
                  Oznaka Traces
                  Lokalna veterinarska enota
               
               
                  Blago, katerega vnos na ozemlja iz tretjega stolpca je prepovedan
               
            
                  FI
               
               
                  Finska
               
               
                  Ålandski otoki
               
               
                  FI00300 AHVENANMAAN VALTIONVIRASTO
               
               
                  Pokrita zalega in žive izvaljene, odrasle medonosne čebele